Ahmed Pašić - Wikipedia

# Ahmed Pašić

### Sa Wikipedije, slobodne enciklopedije

Ahmed Pašić je rođen 4. februara 1976. godine u gradu Jesenice, Slovenija kao prvi sin druge generacije doseljenika iz Bosne.

U gradu Jesenice po zadnjim podacima živi otprilike 5.000 muslimana, što iznosi 25% gradskog stanovništva. Ahmedovi roditelji su porijeklom iz Sanskog Mosta. U osnovnoj školi je bio odličan đak, iako u prvom razredu uopće nije znao slovenski. Poslije toga upisuje gimnaziju u Jesenicama i uspješno je završava 1995. godine. U vrijeme rata bio je aktivan u svim jeseničkim islamskim i bošnjačkim organizacijama: Islamskoj zajednici, omladini, Kulturnom društvu Bošnjaka "Biser", Humanitarnom društvu "Merhamet" itd.

Godine 1995. je bio primljen na Fakultetu za društvene nauke u Ljubljani, smjer komunikologija i to kao jedini Bošnjak u razredu. Dana 15. marta 2000. godine je sa odličnom ocjenom odbranio diplomski rad sa naslovom "Odnos slovenske dnevne štampe prema islamu kao vjeri". Nakon diplome odlazi na služenje vojnog roka. Skoro dvije godine je radio u Islamskoj zajednici u Sloveniji kao koordinator za Islamski kulturni centar u Ljubljani. Od 9. decembra 2001. do 9. decembra 2005. godine je bio (volonterski) predsjednik Odbora IZ u Jesenicama, (džemat koji ima upisanih 1.385 porodica članova, 88% svih muslimanskih porodica u tom gradu). Autor je prve knjige o islamu na slovenskom jeziku "Islam in muslimani v Sloveniji" koja je izašla u 2003. godini, a njeno drugo izdanje je izašlo u augustu 2005. 2006. su izašle još dvije njegove knjige. Jedna govori o statusu muslimana na Zapadu (na slovenskom jeziku), dok druga, sa naslovom "Ko nam je kriv?" govori o teškom stanju Ummeta u 21. vijeku. Sada je u fazi pisanja knjige o Bošnjacima u I. svjetskom ratu (front Soce). U decembru 2005. godine je i magistrirao na Fakultetu društvenih nauka. Član je Kolegija web magazina Bošnjaci.net i Udruženja bosansko hercegovačkih studenata Slovenije).

Preuzeto sa: "http://bs.wikipedia.org../../../a/h/m/Ahmed_Pa%C5%A1i%C4%87_5e4a.html"

Kategorije: Bosanskohercegovačka književnost

##### Views

- Članak
- Razgovor
- Trenutna verzija

##### Pretraga